Trump strânge 20 de milioane de dolari pentru campania sa în februarie şi un total de aproape 42 de milioane de dolari
Fostul preşedinte republican Donald Trump a strâns, în februarie, 20,3 milioane de dolari pentru campania sa electorală şi a acumulat în total până la sfârşitul acestei luni 41,9 milioane, a anunţat echipa sa, miercuri, pentru Fox News – transmite EFE, transmite Agerpres.
Cifrele lui Trump, deşi reprezintă o creştere faţă de lunile trecute, sunt departe de cele ale adversarului său, preşedintele democrat Joe Biden, care a raportat 53 de milioane de dolari strânse în februarie şi un total de 155 de milioane.
În ianuarie, Trump a strâns aproximativ 13,8 milioane, iar în decembrie 10,5 milioane, conform postului citat.
Echipa de campanie a lui Biden s-a grăbit să sublinieze diferenţa dintre strângerile de fonduri, iar directorul său de comunicare, Michael Tyler, a făcut aluzie la declaraţiile controversate ale lui Trump potrivit cărora "va fi o baie de sânge dacă va pierde".
La rândul său, responsabilul pentru comunicare al campaniei republicane, Steven Cheung, a afirmat că amercanii îl preferă pe Trump şi că este nevoie de reimplementarea politicii America First (America înainte de toate) "care ne-a menţinut ţara sigură şi a stablizat situaţia economică".
Candidaturile oficiale ale lui Biden şi Trump vor trebui să aştepte convenţiile de partid din această vară.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank